Bănci și Asigurări

Conform unor surse de pe piaţa bancară, banca din Cluj va semna exclusivitatea de negociere pentru Bancpost, după o luptă în trei cu fondurile americane de investiţii Varde şi J.C. Flowers.

După mai multe luni de discuţii, Eurobank, acţionarul principal al Bancpost şi bancherii lor de investiţii care se ocupă de această tranzacţie, Mediobanca şi HSBC au selectat Transilvania pentru negocierile finale.

În cazul în care negocierile vor duce la un deal, Banca Transilvania, prin preluarea Bancpost, ar ajunge la o cotă de piaţă de 16%, ceea ce ar permite să se bată de la egal la egal cu BCR pentru prima poziţie din piaţa bancară românească.